ନୂଆଦିଲ୍ଲୀ : ନିକଟରେ ସୋସିଆଲ ମିଡିଆରେ ନୋରାଙ୍କର ଏକ ଫଟୋ ବେଶ ଭାଇରାଲ ହେବାରେ ଲାଗିଛି । ଭାଇରାଲ ହେଉଥିବା ତାଙ୍କର ଏହି ଫଟୋକୁ ଯେ କେହିବି ଦେଖିଲେ ଆଶ୍ଚର୍ଯ୍ୟ ହେବା ସ୍ୱାଭାବିକ କଥା । କାହିଁକି ନାଁ, ତାଙ୍କର ଏହି ଫଟୋରେ ନୋରାଙ୍କର ମୁଣ୍ଡ ଫାଟି ରକ୍ତ ବୋହୁଥିବା ଦେଖିବାକୁ ମିଳୁଛି । ହେଲେ କାହିଁକି ତାଙ୍କର ଏପରି ଅବସ୍ଥା ହୋଇଛି ? କିଏ ତାଙ୍କର ଏହି ଅବସ୍ଥା କରିଛି? ଏମିତି ବିଭିନ୍ନ ପ୍ରଶ୍ନ ଲୋକଙ୍କ ମନରେ ଉଙ୍କି ମାରୁଛି ।\nତେବେ ପ୍ରକୃତ ଘଟଣା କ'ଣ ଘଟିଛି ଆସନ୍ତୁ ଜାଣିବା ।\nପ୍ରକୃତ କଥା ହେଲା, ନୋରା ଫତେହିଙ୍କ ଅପକମିଙ୍ଗ ଫିଲ୍ମ'ଭୁଜ୍'ରେ ତାଙ୍କର ଫାଷ୍ଟ ଲୁକ୍ ସାମ୍ନାକୁ ଆସିଛି । ଆଜ୍ଞା ହଁ, ନିଜ ଡାନ୍ସ ମାଧ୍ୟମରେ ଠୁମକା ଲଗାଉଥିବା ନୋରା ,ଏବେ ଆକ୍ସନ ମୁଡରେ । 'ଭୁଜ୍ ଦ ପ୍ରାଇଡ ଅଫ୍ ଇଣ୍ଡିଆ' ର ମୋସନ ପୋଷ୍ଟର ରିଲିଜ୍ ହୋଇ ଯାଇଛି ।\nପ୍ରକାଶ ଥାଉକି, ନୋରା ଫତେହି ଏବେ ଡାନ୍ସ ଛାଡି ଆକ୍ଟିଂ ଓ ଆକ୍ସନ କରୁଥିବା ନଜର ଆସିବେ । ଏହି ଫିଲ୍ମରେ ନିଜ କ୍ୟାରେକ୍ଟରକୁ ନେଇ ବେଶ ଉତ୍ସାହିତ ଅଛନ୍ତି ନୋରା । ଏଥିରେ ସେ ଏକ ଦମଦାର ଭୂମିକାରେ ନଜର ଆସିବେ ।
